**.Zipline International Inc** היא חברה אמריקאית שמפתחת, מייצרת ומפעילה רחפני משלוחים. לחברה מרכזי הפצה ברואנדה, גאנה, יפן, ארצות הברית, ניגריה, חוף השנהב וקניה. נכון לספטמבר 2023, רחפני המשלוחים של החברה ביצעו 750 אלף משלוחים וטסו למרחק כולל של 64 מיליון ק"מ.

הרחפנים של החברה מעבירים דגימות דם ופלסמה שונות, לצד חיסונים, אינפוזיות ואחרים. בספטמבר 2021 ציינה Zipline ש-75% מבדיקות הדם מחוץ לבירת רואנדה קיגאלי הועברו דרך הרחפנים של החברה. באפריל 2019 החלה החברה לפעול בגאנה, ובמהלך הקורונה Zipline קיבלה אישור פעילות מרשות התעופה האמריקאית, במטרה לאפשר לחברה להעביר ציוד מגן בין בתי חולי בצפון קרוליינה.

החברה מציעה משלוחים גם למטרות לא רפואיות, וב-2021 החלה לשתף פעולה עם וולמארט למשלוחים אוויריים. בשנת 2023 הצטרפה לשיתוף הפעולה גם Sweetgreen.

היסטוריה
--------

בשנת 2011 ייסד קלר רינודו קליפטון את Remotive, שייצרה צעצוע רובוטי שנשלט על ידי האייפון ונקרא Romo. בתקופה זו הצטרפו לחברה גם ריאן אוקסנהורן וויליאם הצלר. בינואר 2014 החליטו השלושה לסגור את Remotive כדי לעסוק בתחום אחר. בשלב זה הצטרף אליהם קינן ויירובק.

במרץ 2014 החליטו המייסדים להקים חברה שתעסוק במשלוחים רפואיים באמצעות רחפנים.

בשנת 2016, חתמה Zipline על הסכם עם ממשלת רואנדה במסגרתו היא תבנה מרכז הפצה בדרום המדינה, ובהמשך השנה היא החלה בטיסות. ב-2018, חתמה החברה על הסכם נוסף עם הממשלה להקמת מרכז נוסף במזרח המדינה, וכן להרחיב את הפעילות כך ש-Zipline תשרת גם מרכזים רפואיים קטנים יותר.

באפריל 2019, החלה Zipline לפתוח בגאנה ארבעה מרכזים שמשרתים מעל 2,500 מרכזים רפואיים. המרכז הרביעי שנפתח החל לפעול ביוני 2020. במאי גייסה 190 מיליון דולר לפי שווי של 1.2 מיליארד דולר. בספטמבר, המוזיקאי בונו הצטרף לחבר המנהלים. לפי המייסד רינודו באותה שנה: "רפואה בכפרים היא אתגר שנתקלת בו כל מדינה בעולם, לרבות בארצות הברית... אתם יכולים לראות מדינות גדולות ועשירות בהרבה כמו ארצות הברית משתמשות ברואנדה כמודל לחיקוי."

ב-2020, יחד עם עוד תשע חברות אחרות, Zipline נבחרה על ידי רשות התעופה האמריקאית להשתתף במסלול הרישוי המהיר.

בנובמבר 2020, החלה Zipline בבדיקות עם רשות התעופה הפדרלית את בטיחות הרחפן שלה לקראת אישור הטיסה שלו בארצות הברית. בפברואר 2021 הכריזה על הכוונה להפעיל במרכזי ההפצה מקררים מתאימים לחיסוני הקורונה. במאי 2021, בלומברג דיווחה שהחברה מבצעת משלוחים של חיסונים בניגריה. חודש אחר כך, החברה דיווחה על גיוס של 250 מיליון דולר לפי שווי מוערך של 2.75 מיליארד דולר.

באפריל 2022 הוכרז על שיתוף פעולה עם Toyota Tsusho לביצוע משלוחים ביפן. חודשיים אחר כך, שתי החברות הכריזו על פיתוח מיקרופון שיודע לאתר מיקום של כלי טיס סמוכים ולמנוע התנגשות.

בדצמבר 2022, הכריזו Zipline וממשלת רואנדה על הרחבת שיתוף הפעולה כך שהמשלוחים יתבצעו בכל רחבי המדינה, במטרה לבצע 2 מיליון משלוחים ולטוס יותר מ-200 מיליון קילומטרים עד 2029.

במרץ 2023, Zipline הציגה את הפלטפורמה השנייה שפיתחה, שנקראת P2, שיכולה לספק משלוחים במדויק בערים ובפרברים. עוד דווח שממשלת רואנדה, Sweetgreen ו-Michigan Medicine הן הלקוחות הראשונים של הרחפן החדש.

ב-8 במאי, במהלך ריאיון, נחשף שהחברה טסה כבר מעל 64 מיליון ק"מ בצורה אוטונומית.

פעילות
------

רחפן של Zipline משוגר ממרכז הפצה
Zipline מעצבת, מייצרת ומפעילה את הרחפנים שלה ממרכזי הפצה, שמשמשים גם כ"נמל תעופה" לרחפנים. לפני המשלוח, אנשי צוות במקום מרוחק מכניסים הזמנה, שנקלטת על ידי עובד במרכז ההפצה, שמכין את המשלוח ומכניס אותו לקופסה ייעודית עם מצנח.

לאחר מכן, עובד טיסה עורך בדיקות על הרחפן וטוען אותו במשלוח. אחרי ההכנה הרחפן משוגר ממכשיר רב עוצמה דמוי קטפולטה, שמאפשר לרחפן להאיץ מ-0 ל-110 קמ"ש ב-0.33 שניות. מנקודה זו, הרחפן טס ליעד המשלוח, כשמפעילים עוקב אחריו בנקודת היציאה ובנקודת הנחיתה. לקראת מסירת המשלוח, הרחפן מנמיך ל-20–35 מטרים ומפיל את המשלוח עם המצנח, כשהמשלוח נוחת בסטייה של עד 5 מטרים מהנקודה שהוגדרה. בסוף הטיסה, הרחפן חוזר לנקודת ההמראה, שם הוא נתפס על ידי וו עצירה, בדומה לנחיתה על נושאת מטוסים. מרכז הפצה יכול לכסות רדיוס של עד 80 ק"מ, גם בתנאי שטח הרריים ובמזג אוויר בעייתי.

סוגי רחפנים
-----------

### Platform 1

הרחפן מדגם זה יכול לטוס במהירות של 101 קמ"ש ובגובה של 80–120 מטרים, ומבטיח לספק את המשלוח תוך 45 דקות. לרחפן זה יכולת לשאת 1.8 ק"ג מטען, ויכול לטוס עד 300 ק"מ בטעינה בודדת. עם זאת, בזמן שהמטען עדיין על הרחפן, הוא מגביל עצמו לטווח של 80 ק"מ. כל מרכז הפצה יכול לבצע עד 500 משלוחים ביום.

לרחפנים סוללה נשלפת שמאפשרת להשמיש אותם במהירות לטיסות הבאות, והם מורכבים מסיבי פחמן וציפוי קלקר. אורך מוטת הכנפיים של הרחפן הוא 3.4 מטרים.

לרחפן שני להבים למטרת יתירות ויכול לטוס גם עם להב אחד בלבד. במקרה שמספר תקלות גורמות לנפילת הרחפן, נפתח מצנח שמאט את התרסקותו. במידה והוא אכן מתרסק, החלקים שבו מתפרקים לחלקים כדי להקל את עוצמת הפגיעה בקרקע.

הרחפנים מדגם זה הם אוטונומיים ברמה 4: הם אינם דורשים התערבות אדם בתנאים סטנדרטיים.

### Platform 2

ב-15 במרץ 2023 הכריזה החברה על רחפן מדגם חדש שנקרא Platform 2. הוא מיועד לטיסות בטווח קצר יותר והוא מספק את המשלוח על ידי הפלה מהשמיים או הנחה באמצעות כבל ודרואיד שנוחת איתו. הרחפן מדגם זה יכול לשאת עד 3.6 ק"ג מטען למרחק של 16 ק"מ, והוא בעל יכולת טעינה אוטונומית, דבר שמפחית את העבודה הנדרשת במרכז ההפצה.

מדינות
------

### רואנדה

Zipline החלה לפעול ברואנדה ב-2016, והייתה המדינה הראשונה בה עבדה. היא פועלת כיום בכל רחבי המדינה. מחקר מ-2022 מצא שהשירות של Zipline עולה על השירות בדרכים אחרות מבחינת המהירות, ותרם להורדת המשאבים המבוזבזים במעבדות. לפי המחקר, הרחפנים קיצרו את זמן פענוח בדיקות דם ב-61%, הפחיתו את מספר הדגימות שפג תוקפן ב-67% ושימשו ב-43% ממקרי החירום הרפואיים.

### גאנה

ב-2018 נחתם הסכם עם ממשלת גאנה לביצוע 600 משלוחים ביום למשך ארבע שנים בעלות של 12.5 מיליון דולר. באפריל 2019, נשיא גאנה, ננה אקופו-אדו הכריז על פתיחת מרכז ההפצה הראשון במדינה, וסגן הנשיא הוציא את הרחפן הראשון לטיסה.

בשנת 2021, הורחב ההסכם כך שיוקמו עוד ארבעה מרכזי הפצה, דבר שיביא את מספרם לשמונה במדינה. עם השלמת הקמת המרכזים, תהיה ל-85% מהאוכלוסייה גישה לרחפנים, ומעל 3,000 מרכזים רפואיים ייהנו מהמשלוחים.

במרץ 2022, הוכרז שהרחפנים העבירו מעל מיליון חיסוני קורונה במדינה בשנה שעברה. מחקר עצמאי מצא שהרחפנים צמצמו את המחסור בחיסונים ב-60%. מספר הימים בהם מרכזים רפואיים היו ללא אספקה קריטית ירד ב-21%.

### ארצות הברית

החל מ-2018, החברה עובדת עם רשות התעופה האמריקאית כדי לגבש כללים לתפעול רחפנים. במגפת הקורונה, קיבלה החברה הקלות כדי לספק ציוד רפואי למרכזים רפואיים בצפון קרוליינה.

ב-18 בנובמבר 2021, החל שיתוף פעולה עם וולמארט למשלוחים בארקנסו. השירות מעניק לקונים את האפשרות לבחור במשלוח ברחפן ברדיוס של 80 ק"מ מחנות של וולמארט. ב-21 ביוני 2022 קיבלה החברה רישיון למשלוח חבילות לפי תקנה 135.

ב-4 באוקטובר 2022, החלה החברה לספק משלוחים ביוטה.

### יפן

באפריל 2021 הוכרז על שותפות עם Toyota Tsusho לאספקת מוצרים רפואיים ביפן. בניגוד למדינות אחרות, ביפן המרכזים מופעלים על ידי חברת Toyota Tsusho כש-Zipline מספקת סיוע בהדרכה. בניית מרכז ההפצה הראשון הושלמה באפריל 2022 באיי פוקו. השירות מספק משלוחים מבתי מרקחת ב-140 איים וחמישה יישובים עיקריים. השימוש ברחפן מצמצם את הצורך בהובלה אווירית וימית ומקצר אותן מכמה שעות ל-30 דקות.

### ניגריה

בפברואר 2021 הכריזה Zipline על הקמת שלושה מרכזי הפצה בניגריה. במרכזים קיימים מקררים שמאחסנים את חיסוני הקורונה, ובאמצעותם מרכזי רפואה במדינה יכולים להשתמש בהם מבלי להחזיק במקררים כאלו בעצמם. בכוונת ניגריה להשתמש ברחפנים למטרות רפואיות נוספות. מרכז ההפצה הראשון נפתח ב-4 ביוני 2022.

### חוף השנהב

בדצמבר 2021 הוכרז על הקמת ארבעה מרכזי הפצה בחוף השנהב.

### קניה

בפברואר 2022 הודיעה החברה על הקמת מרכז הפצה במחוז קיסומו שבקניה.

### אוסטרליה

בין ה-30 ביולי ל-5 בספטמבר 2019 נערך שיתוף פעולה בין החברה לצבאות אוסטרליה וארצות הברית לאספקת יותר מ-400 מנות דם במסגרת תרגילים לאירוע רב נפגעים.

קישורים חיצוניים
----------------

ויקישיתוף מדיה וקבצים בנושא **Zipline** בוויקישיתוף
* Zipline, ברשת החברתית פייסבוק
* Zipline, ברשת החברתית אקס (טוויטר)
* Zipline, ברשת החברתית אינסטגרם
* Zipline, ברשת החברתית LinkedIn

הערות שוליים
------------

1. ↑  Kremer, Pedro; Haruna, Florence; Tuffour Sarpong, Rejoice; Agamah, Dennis; Billy, Joshua; Osei-Kwakye, Kingsley; Aidoo, Princess; Dodoo, Deborah; Okoh-Owusu, Marion (2023-08-14). "An impact assessment of the use of aerial logistics to improve access to vaccines in the Western-North Region of Ghana". *Vaccine*. **41** (36): 5245–5252. doi:10.1016/j.vaccine.2023.06.036. ISSN 0264-410X.
2. ↑  Kageyama, Yuri (21 באפריל 2022). "US drone company Zipline starts delivering medicine in Japan". AP News. נבדק ב-1 בספטמבר 2023. `{{cite news}}`:  (עזרה)
3. ↑  "Zipline expands medical drone deliveries to the Ivory Coast". *DroneDJ* (באנגלית אמריקאית). 2 בדצמבר 2021. נבדק ב-7 בדצמבר 2021. `{{cite web}}`:  (עזרה)
4. ↑  Crumley, Bruce (18 בפברואר 2022). "Zipline expands drone deliveries of medical supplies to Kenya". *DroneDJ* (באנגלית אמריקאית). נבדק ב-24 בפברואר 2022. `{{cite web}}`:  (עזרה)
5. ↑  Chun, Carolyn. "Drone maker Zipline, on track for 1 million deliveries, adds vitamins, pizzas and prescriptions to cargo". *CNBC* (באנגלית). נבדק ב-2023-05-11.
6. ↑  Shontell, Alyson. "Meet Romotive: An Ambitious Startup That Blew Our Minds". *Business Insider*. נבדק ב-8 בפברואר 2021. `{{cite web}}`:  (עזרה)
7. ↑  "In the Air With Zipline's Medical Delivery Drones". *IEEE Spectrum* (באנגלית). 30 באפריל 2019. נבדק ב-21 במאי 2022. `{{cite web}}`:  (עזרה)
8. ↑  "Zipline begins drone delivery services in Western North Region". *www.ghanaweb.com* (באנגלית). 11 ביוני 2020. נבדק ב-8 בפברואר 2021. `{{cite web}}`:  (עזרה)
9. ↑  "29. Zipline". *CNBC* (באנגלית). 17 במאי 2022. נבדק ב-21 במאי 2022. `{{cite web}}`:  (עזרה)
10. ↑  staff, CNBC com. "These are the 2023 CNBC Disruptor 50 companies". *CNBC* (באנגלית). נבדק ב-2023-05-11.
11. ↑  "FAA proposes airworthiness criteria for 10 unmanned aircraft, including operational intent". *evtol.com* (באנגלית אמריקאית). נבדק ב-27 בנובמבר 2020. `{{cite web}}`:  (עזרה)
12. ↑  "FAA Moving Forward to Enable Safe Integration of Drones". *www.faa.gov* (באנגלית אמריקאית). נבדק ב-10 בדצמבר 2020. `{{cite web}}`:  (עזרה)
13. ↑  "Airworthiness Criteria: Special Class Airworthiness Criteria for the Zipline International Inc. Zip UAS Sparrow". *Federal Register*. 20 בנובמבר 2020. נבדק ב-10 בדצמבר 2020. `{{cite web}}`:  (עזרה)
14. ↑  "Zipline Drones to Deliver COVID-19 Vaccines". *Aviation Today* (באנגלית). 4 בפברואר 2021. נבדק ב-4 בפברואר 2021. `{{cite web}}`:  (עזרה)
15. ↑  Onu, Emele (18 במאי 2021). "Nigerian States use drones for vaccination in difficult terrain". *Bloomberg*. נבדק ב-20 במאי 2021. `{{cite web}}`:  (עזרה)תחזוקה - ציטוט: url-status (link)
16. ↑  Alamalhodaei, Aria (5 ביולי 2021). "Zipline raises $250M at $2.75B valuation to build out its instant logistics service". *Techcrunch*. נבדק ב-5 ביולי 2021. `{{cite web}}`:  (עזרה)
17. ↑  "These drones can avoid midair collisions by listening for other aircraft". *Popular Science* (באנגלית אמריקאית). 2022-06-13. נבדק ב-2022-06-29.
18. ↑  Zipline (2022-12-15). "Zipline and the Government of Rwanda Announce a New Partnership to Serve the Entire Country with Instant Logistics". *GlobeNewswire News Room* (באנגלית). נבדק ב-2023-05-11.
19. ↑  Haye Kesteloo, ZIPLINE UNVEILS NEXT-GEN PLATFORM 2 DRONE TO BOOST AERIAL DELIVERY FOR MILLIONS, Drone XL, ‏15 במרץ 2023
20. ↑  "Interview with Keller Rinaudo Cliffton, CEO and Co-founder of Zipline". *Goldman Sachs* (באנגלית אמריקאית). נבדק ב-2023-06-29.
21. ↑  "Transcript of interview with Keller Rinaudo Cliffton, CEO and Co-founder of Zipline" (PDF). *Goldman Sachs* (באנגלית אמריקאית). נבדק ב-2023-06-29.
22. ↑  "Zipline begins safety testing of new high-performance drones". *Graphic Online* (באנגלית בריטית). נבדק ב-27 באוקטובר 2020. `{{cite web}}`:  (עזרה)
23. ↑  Wyrobek, Keenan. "Zipline's World Class Drone Safety Features". *YouTube*.
24. ↑  Muller, Joann (8 במרץ 2019). "When it comes to unmanned drones, how safe is safe enough?". *Axios* (באנגלית). נבדק ב-18 באוקטובר 2020. `{{cite web}}`:  (עזרה)
25. ↑  "Toyota Tsusho Launches Drone Delivery of Medical and Pharmaceutical Supplies Business in Nagasaki Prefecture's Goto Islands- Network Powered by Zipline, the World's Leading Instant Logistics System -". *Toyota Tsusho* (באנגלית). נבדק ב-21 במאי 2022. `{{cite web}}`:  (עזרה)
26. ↑  Shakir, Umar (2023-03-15). "Zipline's new drones release tethered mini-drones for precision package deliveries". *The Verge* (באנגלית אמריקאית). נבדק ב-2023-04-03.
27. ↑  admin (30 באפריל 2021). "Zipline: Redefining the health supply chain with lifesaving drone service". *IIRR* (באנגלית אמריקאית). נבדק ב-21 במאי 2022. `{{cite web}}`:  (עזרה)
28. ↑  "GHANA HEALTH SERVICE DELIVERS 1 MILLION COVID-19 VACCINE DOSES WITH ZIPLINE'S AUTOMATED, ON-DEMAND DELIVERY SYSTEM". *flyzipline.com*. נבדק ב-21 במאי 2022. `{{cite web}}`:  (עזרה)
29. ↑  "Zipline drones deliver one million COVID vaccinations in Ghana". *DroneDJ* (באנגלית אמריקאית). 30 במרץ 2022. נבדק ב-21 במאי 2022. `{{cite web}}`:  (עזרה)
30. ↑  "Drones deliver medical supplies and PPE in the US". *BBC News* (באנגלית בריטית). 27 במאי 2020. נבדק ב-28 במאי 2020. `{{cite news}}`:  (עזרה)
31. ↑  "Package Delivery by Drone (Part 135) | Federal Aviation Administration". *Bloomberg News*. 29 ביוני 2022. `{{cite web}}`:  (עזרה)
32. ↑  "Zipline's Drone-Delivery Service Approved as Air Carrier by FAA". *Bloomberg.com* (באנגלית). 2022-06-21. נבדק ב-2022-06-29.
33. ↑  "'The future is here': Intermountain launches drone delivery service in this Utah city, first of its kind in the West". *Deseret News* (באנגלית). 2022-10-04. נבדק ב-2022-12-02.
34. ↑  "Zipline launches drone delivery of medical supplies in Japan with Toyota Tsusho". *DroneDJ* (באנגלית אמריקאית). 22 באפריל 2022. נבדק ב-21 במאי 2022. `{{cite web}}`:  (עזרה)
35. ↑  George, Libby (3 בפברואר 2021). "Nigeria's Kaduna pairs with Zipline for drone-delivered COVID vaccines". *Reuters* (באנגלית). נבדק ב-4 בפברואר 2021. `{{cite news}}`:  (עזרה)
36. ↑  Onukwue, Alexander (3 ביוני 2022). "Zipline is launching its drone delivery services under "difficult" conditions in Nigeria". *Quartz* (באנגלית). נבדק ב-2022-06-06. `{{cite web}}`:  (עזרה)